Flugskeytið sem grandaði farþegaþotu Malaysia Airlines flugfélagsins yfir austurhluta Úkraníu í júlí 2014 var í eigu rússneskrar herdeildar . Þetta fullyrðir hollenska rannsóknarteymið sem rannsakaði atvikið . BBC greinir frá . Áður hefur komið fram að flugskeytið hafi verið rússneskrar gerðar , en þetta er í fyrsta skipti sem rannsakendur staðhæfa að það hafi verið í eigu rússneska hersins . Er það sagt hafa komið frá hersveit sem er með bækistöð sína í vesturhluta Rússlands . „ Öll ökutæki í bílalestinni sem bar flugskeytið tilheyrðu rússneska hernum , “ sagði einn rannsakendanna , Wilbert Paulissen , við fréttamenn í dag . Því næst ítrekaði hann þá niðurstöðu rannsóknarteymisins að farþegaþotan hefði verið skotin niður af rússnesku Buk flugskeyti og að það hefði komið frá 53. herdeildinni í Kursk . Þá birti hann einnig myndir af samfélagsmiðlum sem rannsakendur segja rekja leiðina sem flugskeytalestin fór á leið sinni til Austur-Úkraínu .